UNIVERSITETI I PRISHTINËS

“HASAN PRISHTINA”

UNIVERSITY OF PRISTINA

FAKULTETI I INXHINIERISË SË NDËRTIMIT – CIVIL ENGINEERING FACULTY

**Rr. Agim Ramadani, Ndërtesa e ‘’Fakulteteve Teknike’’, 10000 Prishtinë, Kosovë**

Tel: +383 38 554 899 URL: <https://fin.uni-pr.edu> e-mail: [fin@uni-pr.edu](mailto:fin@uni-pr.edu)

**Formulari F1.2**

**PROJEKT PROPOZIMI PËR TEMËN**

|  |  |  |
| --- | --- | --- |
| FAKULTETI I INXHINIERISË SË NDËRTIMIT | | |
| Departamenti/ Programi |  | MSc - |
| Projekt propozimi | *Titulli i temës duhet të jetë i shkurtër dhe i qartë. Titulli duhet të përkojë me përmbajtjen e vërtetë të temës, qëllimin e hulumtimit. Një titull i mirë lidhet mirë me pyetjen e hulumtimit dhe fjalët kyçe.* | |
| Kandidati | *Emri Mbiemri i Studentit* | |
| Projekt propozimi:  *Projekt-propozimi për temë të masterit merr “dritën e gjelbër” në Këshillin e Fakultetit. Projekt propozimi nuk duhet të kuptohet si një kërkesë zyrtare. Në fakt ai paraqet planin e hollësishëm kërkimor të studentit. Nëse ky plan është problematik në një apo më shumë segmente të tij, atëherë ka gjasa për mosrealizimin me sukses të tij. Për këtë arsye, hartimi i projekt propozimit duhet të merret si një detyrë shumë serioze. Në këtë fazë, mentori jep mbështetje të duhur.*  Projekt propozimi për temën duhet të përmbaj këto elemente:   1. Arsyetimi i temës së propozuar   *Me pak fjalë duhet të arsyetohet projekt propozimi, duke u bazuar në interesin shkencor të fushës përkatëse, ose kërkesat aktuale nga tregu i punës, ose vazhdueshmëria e hulumtimeve paraprake të mbetura, ose zhvillimet aktuale shkencore apo ndonjë arsyetim tjetër të bazuar.*   1. Qëllimi i studimit   *Qëllimet e studimit duhet të jenë të harmonizuara me problemin. Parashtrimi i problemit dhe relevanca e tij duhet të jetë e lidhur në kuptim me perspektivën teorike, por edhe me hipotezat dhe metodat e parashikuara të kërkimit. Kjo pjesë duhet të shtjellojë dhe përkufizojë shkurt konceptet kryesore që përdoren në temën e masterit.*   1. Përmbledhjen e literaturës së shqyrtuar   *Në këtë pjesë kandidati bën një përshkrim të përgjithshëm të “fushës së studimit” dhe e vendos temën e propozuar në kuadër të saj. Këtu është e domosdoshme të paraqiten, krahasohen dhe vlerësohen teoritë më të rëndësishme që lidhen me temën e propozuar. Rekomandohet të bëhet një përshkrim i përgjithshëm. dhe i shtjelluar hollësisht i hulumtimeve përkatëse (libra, artikuj, raporte hulumtuese) që janë bërë prej autorëve të tjerë (vendorë dhe ndërkombëtarë) me përqendrim në gjetjet dhe përfundimet e tyre. Hulumtimet e kohëve të fundit (p.sh. të botuara gjatë këtij dhjetëveçari) duhet të vendosen në radhë të parë. Kandidati/ja duhet ta bëjë të qartë se çfarë dihet në fushën përkatëse (në lidhje me temën apo problemin që dëshiron ta shtjellojë) dhe se çka nuk është trajtuar ende në mënyrë sistematike, apo cilat pyetje kanë mbetur pa përgjigje. Një prej kërkesave kryesore të kësaj pjese është një përshkrim i perspektivës teorike. Në punën kërkimore gjithnjë fillohet prej të kuptuarit teorik që e mbizotëron fushën e caktuar. Paradigmat dhe konceptet teorike të autorëve/shkencëtarëve të njohur, jo vetëm që ndikojnë në hulumtimin (e ardhshëm), por ato shërbejnë si fillesa të një studimi në lidhje me një ‘fushë’ të caktuar.*   1. Pyetjen e hulumtimit dhe hipotezat   *Pyetjet e hulumtimit dhe hipotezat duhet të formulohen në atë mënyrë që parimisht të mundësojë kontrollimin dhe verifikimin e tyre. Pyetja e hulumtimit duhet të formulohet qartë dhe duhet të sigurojë një përvijim premtues të hetimit në lidhje me një problem të caktuar, ose çështje të interesit inxhinierik, shkencor, praktik etj.. Ajo duhet të implikojë një hipotezë të hulumtimit që mund të verifikohet. Hipoteza e hulumtimit duhet të jetë e formuluar saktë, në mënyrë që të shmanget dykuptimësia dhe kërkesat shtesë*  *Në hulumtimet empirike hipotezat duhet të lidhen me fenomene të matshme dhe se kandidati duhet të jetë në dijeni të instrumenteve të cilat mundësojnë matje të tilla. Është me rëndësi të hartohen kritere të qarta dhe të pakontestueshme që e konfirmojnë apo e mohojnë një hipotezë. Në hulumtimet cilësore (kualitative) është e rëndësishme që të kuptohen drejt dukuritë e hulumtimit dhe të tregohet se përvojat që reflektohen nga ato janë të tilla që pasqyrojnë të kuptuarit dhe lejojnë rrejdhime të mëtejme. Nëse përdorim hulumtime sasiore apo një përzierje të të dyjave, është gjithashtu e rëndësishme të nxirret një numër kriteresh përmes së cilave një hipotezë pohohet ose mohohet.*   1. Metodologjia e hulumtimit   *Në nivelin e masterit, kërkohen të elaborohen pyetje kërkimore më sfiduese dhe si rrjedhojë, duhet të zbatohen metodologji më të sofistikuara . Kurse të veçanta të nivelit master kanë për qëllim ta njohin kandidatin me këto metodologji. Nganjëherë, përveç bashkëpunimit të ngushtë me mentorin (udhëheqësin), rekomandohet të bashkëpunohet edhe me ekspertë të tjerë. Para së gjithash kandidati duhet ta përkufizojë llojin e qasjes hulumtuese për problemin e zgjedhur. Në raste kur tema e hulumtimit është kryesisht teorike dhe nuk kërkon metodologji empirike, ky kapitull i përfshin zakonisht këto elemente: - Grumbullimin dhe përzgjedhjen e materialit (literaturës, dokumenteve, fotografive etj.); - Përshkrimin e materialit të grumbulluar (theksi në idetë, format, historiatin, etj.); - Metodat që do të zbatohen (historike, krahasuese, fenomenologjike etj.);*  *Në raste kur tema e hulumtimit kërkon metodologji empirike, ajo përfshin elemente të tilla, si p.sh., një përshkrim të mostrës, instrumentet e matjes, procedurat e mbledhjes së të dhënave, përpunim statistikor, etj. Rekomandohet që kjo pjesë të përbëhet prej disa paragrafëve, p.sh: - Mostra: çfarë lloj mostre do të përdoret; karakteristikat dhe parametrat kryesorë; - Instrumentet matëse: kush i ka zhvilluar ato dhe kur; karakteristikat, vlerësimi; - Procedurat dhe kushtet gjatë mbledhjes së të dhënave; zbatimi i instrumenteve; - Përpunimi statistikor (pse, cilat hipoteza do të testohen etj.)*   1. Rezultatet e pritura të hulumtimit   *Rezultatet e pritshme duhet të parashtrohen në raport duke u mbështetur në kapitujt e mëparshëm. Po ashtu, rekomandohet që kandidati t’i parashtrojë ato që pret, t’i kontribuojë njohurive ekzistuese, teorisë dhe praktikës së lëmit të caktuar.*   1. Lista e referencave të literaturës së shfletuar   *Në përgjithësi, kërkohet vetëm literatura kryesore, si ajo vendore, ashtu edhe ndërkombëtare (në gjuhët e huaja; revista shkencore, profesionale, monografi, etj.). Duhet të mbizotërojë literatura e kohëve të fundit (megjithëkëtë, në rastet kur veçmas shtjellohen probleme teorike përfshirja e materialeve ‘klasike’ është ‘e domosdoshme’ në bibliografi). Në pjesën më të madhe të rasteve mjaftojnë 25 deri 50 burime bibliografike, pasi duhet ta dimë se teza e masterit nuk është një përshkrim sistematik i një lëmi të caktuar; theksi duhet të jetë më i madh në natyrën e veçantë të problemit. Megjithatë, në disa raste (p.sh. përdorimi i zgjeruar i dokumenteve historike, metodologjive krahasuese, materialet e përdorura prej artikujve të mediave, etj.) mund të ketë më shumë se 50 njësi bibliografike. Parimi është që çdo burim bibliografik i përdorur (apo të cilit iu është referuar, i cili është cituar etj.) në tezën e masterit duhet të vendoset në bibliografi. Sërish konsultimi me mentorin (mbikëqyrësin) është i domosdoshëm.*  P.S. Numri i faqeve shtohet sipas nevojës. Vendi, data dhe nënshkrimet vijnë në fund.  Ky dokument nuk kërkohet të nënshkruhet nga Mentori apo Studenti | | |